|  |  |
| --- | --- |
| C:\Users\panos\Documents\EA\01 Projects\GR-IT 2014-2020\SO2.1 - NETT\logos\Interreg Greece-Italy Logo + ERDF.png | C:\Users\panos\Documents\EA\logos\ΕΠΙΜΕΛΗΤΗΡΙΟ-ΑΧΑΙΑΣ1.jpg |

Πάτρα: 3/10/2018

Αρ. Πρωτ.: 1384

**ΑΝΑΚΟΙΝΩΣΗ ΠΡΟΘΕΣΗΣ ΑΠΕΥΘΕΙΑΣ ΑΝΑΘΕΣΗΣ  
ΥΠΗΡΕΣΙΩΝ ΟΙΚΟΝΟΜΙΚΗΣ ΠΑΡΑΚΟΛΟΥΘΗΣΗΣ ΚΑΙ ΔΙΑΧΕΙΡΙΣΗΣ**

**Για την υλοποίηση του έργου NeTT   
του Προγράμματος Interreg Greece - Italy 2014-2020**

**CPV:79412000-5  
CPV:66171000-9  
CPV:79211200-8  
CPV:79212100-4**

Έχοντας υπόψη:

1. *το ν. 4497/2017 “Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις.”, Μέρος Β “Εκσυγχρονισμός της Επιμελητηριακής Νομοθεσίας”*
2. το ν. 4412/2016 (Α' 147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»* και ειδικώς του Αρθρ. 86, παρ. 7.
3. *την ΥΠΑΣΗΔ Αριθμ. 300488/ΥΔ1244 Σύστημα διαχείρισης και ελέγχου των προγραμμάτων συνεργασίας του στόχου «ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ»*
4. το ν. 4314/2014 (ΦΕΚ 265/Α/23.12.2014) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020
5. το ν. 4270/2014 (Α' 143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις*»**,**
6. το ν. 4013/2011 (Α’ 204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
7. το ν. 3861/2010 (Α’ 112) «*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
8. την με αρ. 57654 (Β’ 1781/23.5.2017) Απόφασης του Υπουργού Οικονομίας και Ανάπτυξης «*Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*»
9. την από 31-05-2018 σύμβασης χρηματοδότησης του έργου «Network of Theatres for the valorization of Cultural and Natural Heritage to develop a Sustainable Tourism» και ακρωνύμιο "NeTT" και τα παραρτήματα αυτής,
10. την υπ. αριθ. 580/11-06-2018 απόφαση της Διοικητικής Επιτροπής του Επιμελητηρίου Αχαΐας περί αποδοχής της υλοποίησης του ευρωπαϊκού έργου NeTT του προγράμματος Interreg Greece - Italy 2014-2020,
11. την υπ. αριθ. ΑΔΑ: 6ΘΙ7469ΗΛΒ-ΣΟΥ απόφαση ανάλυσης υποχρέωσης του Επιμελητηρίου Αχαΐας.
12. το υπ. αριθμ. 588/01-10-2018 Πρακτικό τακτικής συνεδριάσεως της Διοικητικής Επιτροπής του Επιμελητηρίου Αχαΐας
13. τη ΣΑΕΠ 301.6\_2018 και ενάριθμο 2018ΕΠ30160006

Το Επιμελητήριο Αχαΐας προσκαλεί τα ενδιαφερόμενα νομικά ή φυσικά πρόσωπα να καταθέσουν **εντός επτά (7) ημερών** σφραγισμένο κλειστό φάκελο με την προσφορά τους για την παροχή **«Υπηρεσιών οικονομικής παρακολούθησης και διαχείρισης»** **συνολικής αξίας έως 3.000,00€ συμπεριλαμβανομένου του ΦΠΑ και όλων των νόμιμων κρατήσεων,** και όλων των νόμιμων κρατήσεων, σύμφωνα με τα ακόλουθα.

Το Επιμελητήριο Αχαΐας συμμετέχει ως εταίρος στο έργο με τίτλο **«Network of Theatres for the valorization of Cultural and Natural Heritage to develop a Sustainable Tourism»** και ακρωνύμιο **NeTT,** το οποίο εγκρίθηκε στη 1η πρόσκληση του Προγράμματος Interreg Ελλάδα – Ιταλία, υπό τον Άξονα Προτεραιότητας 2 “Integrated Environmental Management”, Ειδικό Στόχο 2.1 - Valorisation of cultural heritage and natural resources as a territorial asset of the Programme Area.

Το Εταιρικό Σχήμα αποτελείται από:

* Apulian Public Theatre Consortium
* ΔΗ.ΠΕ.ΘΕ. Κέρκυρας
* ΔΗ.ΠΕ.ΘΕ. Πάτρας
* Επιμελητήριο Αχαΐας
* Petruzzelli Opera House and Theatres of Bari Foundation

Σκοπός του έργου είναι η βελτίωση του ρόλου των Θεάτρων στην αξιοποίηση της πολιτιστικής κληρονομιάς, η προώθηση και ενίσχυση της υπάρχουσας αριστείας στον τομέα του πολιτισμού, ιδίως του Θεάτρου, σε Ιταλία και Ελλάδα. Επιπλέον το έργο στοχεύει να βελτιώσει την ικανότητά τους να σχεδιάζουν και να υλοποιούν καινοτόμες εκστρατείες συγκέντρωσης χρημάτων, να αναπτύσσουν και να εφαρμόζουν συνδυασμένες δραστηριότητες μάρκετινγκ και προώθησης με άλλους επιχειρηματικούς τομείς (Δημιουργική Βιομηχανία, Τουρισμός, Αγροτοδιατροφή), να αναδεικνύουν σημεία πολιτιστικής κληρονομιάς μέσω θεατρικών παραστάσεων σκοπό την ανάδειξή τους.

Στο πλαίσιο της παρούσας σύμβασης ζητείται η παροχή υποστηρικτικών υπηρεσιών από Financial Manager προς την Αναθέτουσα Αρχή, σχετικά με **Υπηρεσίες παροχής συμβουλών σε θέματα οικονομικής διαχείρισης** (CPV:79412000-5), **Υπηρεσίες παροχής οικονομικών συμβουλών** (CPV:66171000-9), **Υπηρεσίες σύνταξης οικονομικών απολογισμών** (CPV:79211200-8) και **Υπηρεσίες οικονομικού διαχειριστικού ελέγχου** (CPV:79212100-4).

Η δαπάνη θα βαρύνει τον προϋπολογισμό του Επιμελητηρίου Αχαΐας για το έτος 2018 και τελικώς τον προϋπολογισμό του έργου **NeTT** και συγκεκριμένα το:

* Πακέτο Εργασίας 1, Παραδοτέο 1.4.4

**Αντικείμενο έργου**

Ο εξωτερικός συνεργάτης Financial Manager θα έχει τις εξής κύριες αρμοδιότητες και υποχρεώσεις:

* Τη συνεχή οικονομική και λογιστική παρακολούθηση των δράσεων του Επιμελητήριου Αχαΐας στα πλαίσια του έργου.
* Την σύνταξη, επεξεργασία και υποβολή τουλάχιστον 4 επίσημων 6μηνιαίων οικονομικών αναφορών προόδου του έργου.
* Τη συγκέντρωση, καταχώρηση και υποβολή των δαπανών και των παραστατικών προς πιστοποίηση μέσα στα χρονικά πλαίσια και τους κανόνες που ορίζονται από το πρόγραμμα.
* Την προετοιμασία και υποβολή τουλάχιστον 4 αιτημάτων χρηματοδότησης από το Πρόγραμμα.
* Την επικοινωνία με την αρμόδια Αρχή Πληρωμής και Ενδιάμεση Διαχειριστική Αρχή για τη διευθέτηση θεμάτων που άπτονται της οικονομικής υλοποίησης του έργου.
* Συνδρομή στην προετοιμασία των προμηθειών του έργου.
* Την παροχή συμβουλών για την ομαλή και αποτελεσματική υλοποίηση του έργου βάσει οικονομικών δεδομένων.
* Παρουσία στην έδρα του Επιμελητηρίου κατ’ ελάχιστο 2 φορές την εβδομάδα.

Η διάρκεια της σύμβασης εκτιμάται σε είκοσι (20) μήνες από την υπογραφή της και ενδέχεται να παραταθεί σε περίπτωση παράτασης της διάρκειας του έργου χωρίς τροποποίηση του οικονομικού σκέλους.

**Τεχνική και επαγγελματική ικανότητα**

Σχετικά με την τεχνική και επαγγελματική ικανότητα για την παρούσα διαδικασία σύναψης σύμβασης, οι υποψήφιοι απαιτείται επί ποινή αποκλεισμού να πληρούν τις κάτωθι προϋποθέσεις :

1. Πτυχίο ΑΕΙ (Πανεπιστημίου – ΤΕΙ) της ημεδαπής ή αναγνωρισμένο από το ΔΟΑΤΑΠ ισότιµο τίτλο σπουδών της αλλοδαπής στους κλάδους Οικονομικής Επιστήμης, Διοίκησης Επιχειρήσεων, Λογιστικής, Χρηματοοικονομικής.
2. Τουλάχιστον τριετή εμπειρία στην υλοποίηση Ευρωπαϊκών Συγχρηματοδοτούμενων προγραμμάτων Εδαφικής Συνεργασίας.
3. Εμπειρία ως υπεύθυνος οικονομικής παρακολούθησης τουλάχιστον σε δύο (2) έργα Ευρωπαϊκής Εδαφικής Συνεργασίας.
4. Καλή γνώση της Αγγλικής γλώσσας,
5. Γνώση υπολογιστών.

**Περιεχόμενα Φακέλου Προσφοράς**

Ο φάκελος κάθε υποψήφιου Αναδόχου πρέπει να περιλαμβάνει:

**α)** **Υπογεγραμμένη Υπεύθυνη Δήλωση** στην οποία να αναγράφεται ότι :

* ότι δεν έχει κώλυμα αποκλεισμού από τη συμμετοχή του σε διαδικασία σύναψης δημόσιας σύμβασης σύμφωνα με τις διατάξεις των άρθρων 73 και 74 του Ν.4412/2016,
* ότι πληροί τις προϋποθέσεις του Άρθρου 24 του Ν.4412/2016,
* ότι ρητά συμφωνεί ότι ουδεµία άλλη απαίτηση έχει πέραν του ποσού των 3.000€ συμπεριλαμβανομένου ΦΠΑ και όλων των νόμιμων κρατήσεων.

**β)** **Υπογεγραμμένη και Σφραγισμένη Δήλωση** **Ειδικής Συγγραφής Υποχρεώσεων** στην οποία να αναφέρει ότι:

* Σε περίπτωση ανακήρυξής του ως ανάδοχος υποχρεούται σε παρουσία στην έδρα της αναθέτουσας 2 φορές την εβδομάδα και με δαπάνη που βαρύνει τον ίδιο.
* Για όλους τους φακέλους πιστοποίησης δαπανών, τις αναφορές προόδου, τα αιτήματα χρηματοδότησης, την επικοινωνία με την Αρχή Πληρωμής και την Ενδιάμεση Διαχειριστική Αρχή κλπ, που θα ετοιμαστούν στο πλαίσιο της σύμβασης, θα συνεργάζεται απρόσκοπτα με την ομάδα έργου και τον αρμόδιο του οικονομικού τμήματος του Επιμελητηρίου Αχαΐας, και θα τηρεί με ευθύνη του πλήρες έντυπο/ηλεκτρονικό αντίγραφο των φακέλων, αναφορών, αιτημάτων κλπ (δύναται να χρησιμοποιείται εξοπλισμός του επιμελητηρίου) το οποίο και θα παρέχεται στην Αναθέτουσα Αρχή.
* Ως υποψήφιος ανάδοχος διαθέτει όλες τις απαραίτητες άδειες για την υλοποίηση των ζητούμενων υπηρεσιών, κατ’ ελάχιστο άδεια ασκήσεως επαγγέλματος οικονομολόγου/λογιστή.

**γ) Σύντομο βιογραφικό – προφίλ** το φυσικού/ νομικού προσώπου καθώς και αντίγραφα ακαδημαϊκών τίτλων, τίτλων ξένων γλωσσών, πιστοποιητικά γνώσης Η/Υ, άδεια ασκήσεως επαγγέλματος κλπ καθώς και κάθε άλλο στοιχείο που βοηθά στη διατύπωση ορθής γνώμης για την καταλληλότητά του. Στους τίτλους σπουδών της αλλοδαπής θα πρέπει να επισυνάπτονται επίσημες μεταφράσεις τους στην ελληνική γλώσσα καθώς και η πράξη αναγνώρισης από τον Δ.Ο.Α.Τ.Α.Π., ενώ οι τίτλοι ξένων γλωσσών να είναι επίσημα μεταφρασμένοι.

**δ)** αντίγραφο από τα **Στοιχεία Μητρώου / Νομικού Προσώπου ή Επιχείρησης από TAXIS** (www.gsis.gr).

**ε)** **Πίνακα έργων/ εμπειρίας** σχετικά με τις ζητούμενες υπηρεσίες,συνοδευόμενο με αντίστοιχες **βεβαιώσεις καλής εκτέλεσης/προϋπηρεσίας.**

Οι υποψήφιοι που πληρούν τα απαιτούμενα προσόντα δύναται να κληθούν για προσωπική, προφορική συνέντευξη σε ημερομηνία, ώρα και τόπο που θα τους ανακοινωθεί. Η συνέντευξη θα αφορά θέματα σχετικά με το αντικείμενο εργασιών τους και θα διεξαχθεί από την Επιτροπή που θα οριστεί από την Διοίκηση του Επιμελητηρίου.

Φάκελοι προσφοράς που δεν συνοδεύονται από οποιοδήποτε από τα ανωτέρω απαραίτητα δικαιολογητικά απορρίπτονται αυτοδίκαια και δεν αξιολογούνται. Υποψηφιότητες που δεν πληρούν τα απαιτούμενα προσόντα απορρίπτονται και δεν αξιολογούνται.

Οι φάκελοι θα πρέπει να είναι σφραγισμένοι και να αναφέρουν εξωτερικά τα στοιχεία της ΑΝΑΚΟΙΝΩΣΗΣ ΠΡΟΘΕΣΗΣ ΑΠ’ΕΥΘΕΙΑΣ ΑΝΑΘΕΣΗΣ, καθώς και τον τίτλο του Έργου.

Η κατάθεση των προσφορών μπορεί να γίνει αυτοπροσώπως ή ταχυδρομικώς στην Υπηρεσία μας (Επιμελητήριο Αχαΐας, Μιχαλακοπούλου 58, 26221 Πάτρα), 1ος όροφος (Πρωτόκολλο) **σε σφραγισμένο φάκελο,** έως **11/10/2018** και ώρα 12:00 μ.μ.

**Κριτήρια Ανάθεσης**

Από τις αιτήσεις που υποβάλλονται εμπρόθεσμα και παραδεκτά κατά τα ανωτέρω, επιλέγεται εκείνη που κρίνεται ως **η πλέον** συμφέρουσα βάσει των κάτωθι ποιοτικών κριτηρίων (σύμφωνα με Αρθρ. 86 παρ. 7 Ν. 4412/2016):

1. Τυπικά προσόντα υποψηφίου που σχετίζονται με το αντικείμενο της παρούσας σύμβασης.
2. Γνώση του πλαισίου λειτουργίας των Ευρωπαϊκών Συγχρηματοδοτούμενων προγραμμάτων Εδαφικής Συνεργασίας.
3. Βαθμός εμπειρίας στην οικονομική παρακολούθηση έργων Ευρωπαϊκής Εδαφικής Συνεργασίας.

Για την κατακύρωση θα απαιτηθεί κατ’ ελάχιστο φορολογική και ασφαλιστική ενημερότητα, απόσπασμα ποινικού μητρώου του φυσικού προσώπου ή του νόμιμου εκπροσώπου του νομικού προσώπου και εγγραφή στο οικείο επιμελητήριο.

Περαιτέρω πληροφορίες είναι διαθέσιμες από την προαναφερθείσα διεύθυνση: Μιχαλακοπούλου 58, Πάτρα, κος Ραυτόπουλος Κωνσταντίνος (τηλ. 2610-277 779, email: [ea@e-a.gr](mailto:ea@e-a.gr)).

Ο Πρόεδρος του Δ.Σ. του Επιμελητηρίου Αχαΐας

Πλάτων Μαρλαφέκας